રામોલ પોલીસને બાતમી મળી હતી કે ગઇ કાલે બન્ને આરોપીઓ વસ્ત્રાલ બાપા સીતારામ ચોક પાસે મોબાઇલ ફોન વેચવા માટે જઇ રહ્યા છે, જેના આધારે બન્ને યુવકોની ધરપકડ કરી છે. આરોપીઓ પાસેથી ત્રણ બાઇક અને 16 મોબાઇલ, પેનડ્રાઇવ વગેરે કબજે કરાયાં છે. આ મુદ્દે રામોલ પોલીસ સ્ટેશનના પીઆઇ પરેશ સોલંકીએ જણાવ્યું છે કે પકડાયેલા બન્ને આરોપીઓ પૈકી એક આરોપી અગાઉ પણ ચોરીના ગુનામાં પકડાઇ ચૂક્યો છે. જુગાર રમવા માટે બન્ને જણા ચોરીની લતે ચઢ્યા છે.